MINISTERSTVO ZDRAVOTNÍCTVA SR

Odbor verejného obstarávania 08.06.2020

Výtlačok jediný.

Počet listov: 2

**ZÁZNAM**

o posúdení , určených podmienok účasti uchádzačov vo verejnom obstarávaní, týkajúcich sa technickej alebo odbornej spôsobilosti podľa § 34 zákonao verejnom a uvedených v oznámení o vyhlásení verejného obstarávania a v súťažných podkladoch.

Uchádzač v ponuke predloží nasledovné doklady, ktorými preukazuje svoju technickú alebo odbornú spôsobilosť ako dôkazy, že v predchádzajúcom období bol z hľadiska svojej technickej alebo odbornej spôsobilosti schopný úspešne splniť zmluvy rovnakého alebo podobného charakteru ako je predmet zákazky. Uchádzač predkladá **originálne doklady alebo ich úradne overené kópie**.

**Podľa § 34 ods. 1 písm. a)** zákona o verejnom obstarávaní zoznamom dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Verejný obstarávateľ požaduje predložiťreferencie o dodaní **minimálne 10-tich prístrojov MR o sile magnetu minimálne 1,5T** za prechádzajúce tri roky od predloženia žiadosti o zaradenie do DNS s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní, pričom verejný obstarávateľ vyžaduje preukázanie dodania tovaru rovnakej špecifikácie akú požaduje verejný obstarávateľ v súťažných podkladoch v časti B1 Opis predmetu zákazky (za všetky tri roky spolu, resp. za roky, ktoré sú dostupné v závislosti od vzniku alebo začatia prevádzkovania činnosti).

|  |  |  |
| --- | --- | --- |
| **Obchodné meno uchádzača** | **Sídlo alebo miesto podnikania uchádzača** | **Poznámka – záznam o splnení / dôvod vylúčenia** |
| **MEDITRADE spol. s r.o.** | **Levočská 1, 85101 Bratislava** | **splnil**  *Pozn.: príloha zápisnice: Prehľad referencií* |

Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa **§ 40 ods. 6 písm. a) až h)** a **ods. 7**; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

|  |  |  |
| --- | --- | --- |
| **Obchodné meno uchádzača** | **Sídlo alebo miesto podnikania uchádzača** | **Poznámka – záznam o splnení / dôvod vylúčenia** |
| **MEDITRADE spol. s r.o.** | **Levočská 1, 85101 Bratislava** | **iná osoba:**  Electric Medical service, s.r.o., IČO: 49970267  GE Medical Systems Polska Sp.z o.o. IČO: 522-0019-702   * **predložili Zmluvu o spolupráci** * **splnili podmienky účasti osobného postavenia** |